Pärast regulaarsete treeningutega alustamist tunned Sa õige pea, kuidas pärast rasket ja tüütavat tööpäeva  kiireneb taastumine ja möödub stress. Enam ei teki trepist üles minnes seda aastatega nii tuttavaks saanud hingeldamist, bussi peale joostes (kui oled juhtunud maha jääma) ei teki enam tunnet, justkui oleks hing niidiga kaelas ja Sa ei higista pärast mõnda jooksusammu. Seda ka siis, kui kummagi käe otsas on hiigelsuur turukott. Psüühilisi pingeid ei tunne enam üldse või on neid siis kerge taluda, taastud pärast füüsilist pingutust kiiremini. Mida siit järeldada saab? Seda, et oled hakanud rohkem liikuma ning  kasvanud on vastupidavus. Eesmärgi saavutamiseks on palju vahendeid ja võimalusi, ükskõik kas Sa selle saavutamiseks suusatad, sõidad ratast, ujud või jooksed!